

**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΑΓΡΟΤΙΚΗΣ ΑΝΑΠΤΥΞΗΣ & ΤΡΟΦΙΜΩΝ**

**ΓΕΝΙΚΗ ΔΙΕΥΘΥΝΣΗ ΑΓΡΟΤΙΚΗΣ ΑΝΑΠΤΥΞΗΣ**

**ΔΙΕΥΘΥΝΣΗ ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ**

**ΤΜΗΜΑ ΠΡΟΣΤΑΣΙΑΣ ΦΥΣΙΚΩΝ ΠΟΡΩΝ ΑΠΟ ΑΓΡΟΤΙΚΕΣ ΔΡΑΣΤΗΡΙΟΤΗΤΕΣ**

### 

### 

### Αθήνα, 24 - 07 - 2024

**ΑΝΑΚΟΙΝΩΣΗ**

**Ανάρτηση οριστικού πίνακα αποτελεσμάτων στο πλαίσιο των Προσκλήσεων**

**ετήσιας παράτασης για δικαιούχους της 2ης και της 3ης Πρόσκλησης της**

**Δράσης 10.1.04 «Μείωση της ρύπανσης νερού από γεωργική δραστηριότητα»**

**του Μέτρου 10 του ΠΑΑ 2014-2022**

Η Διεύθυνση Περιβάλλοντος Χωροταξίας και Κλιματικής Αλλαγής του ΥΠΑΑΤ ανακοινώνει ότι ολοκληρώθηκε η τελική αξιολόγηση και κατάταξη των αιτήσεων στήριξης που υποβλήθηκαν στο πλαίσιο των **αριθ. 961/130274/10.05.2024 (4η Πρόσκληση** - ΑΔΑ: Ψ3Σ14653ΠΓ-Ρ1Ω) **και 967/130399/10.05.2024** (**5η Πρόσκληση** - ΑΔΑ: 9ΨΕΘ4653ΠΓ-ΡΕΟ) Προσκλήσεων Εκδήλωσης Ενδιαφέροντος για ένταξη στη Δράση 10.1.04 «Μείωση της ρύπανσης νερού από γεωργική δραστηριότητα» του Μέτρου 10 «Γεωργοπεριβαλλοντικά και κλιματικά μέτρα» του Προγράμματος Αγροτικής Ανάπτυξης (ΠΑΑ) 2014-2022.

Τα αποτελέσματα της τελικής αξιολόγησης και κατάταξης, με τη μορφή **οριστικού πίνακα παραδεκτών και μη παραδεκτών αιτήσεων στήριξης**, έχουν αναρτηθεί στο Πληροφοριακό Σύστημα (ΠΣ) υποστήριξης της υλοποίησης της Δράσης και οι υποψήφιοι της Δράσης θα ενημερωθούν για την ανάρτηση του οριστικού πίνακα αποτελεσμάτων καθώς και για την πρόσβασή τους σε αυτόν μέσω του ΠΣ, μέσω μηνύματος ηλεκτρονικού ταχυδρομείου (email) που θα λάβουν στην ηλεκτρονική διεύθυνση που έχουν δηλώσει στην αίτηση στήριξης.

Η οριστική κατάταξη έγινε σύμφωνα με τον Προϋπολογισμό κάθε Πρόσκλησης.

Στο πλαίσιο της 4ης Πρόσκλησης που περιλαμβάνει τις δεσμεύσεις Α και Β εντάσσονται **7.232** δικαιούχοι με συνολική αιτούμενη έκταση **72.930,42** εκτάρια και συνολικό μέγιστο ποσό ενίσχυσης **43.758.456 €.**

Στο πλαίσιο της 5ης Πρόσκλησης που περιλαμβάνει τη δέσμευση Γ εντάσσονται **20** δικαιούχοι με συνολική αιτούμενη έκταση **96,54** εκτάρια και συνολικό μέγιστο ποσό ενίσχυσης **43.674,54** €.